**Р Е Ш Е Н И Е № ПВ-16-П/2014г.**

**1.** Процедурата по реда на глава шеста от Закона за опазване на околната среда за инвестиционно предложение /ИП/: **„Автоморга”, в имот № 99088.18.59, кв. „Долни Воден“, гр. Асеновград** е започнала с внасяне в Регионалната инспекция по околната среда и водите – гр. Пловдив на уведомление c Вх. № ОВОС-840/16.10.2014 г. от Възложителя: **Н. Иванов**

**2.** Със Закона за отпадъците (ЗУО) (ДВ, бр. 53 от 2012г.) се регламентират изисквания към площадките за извършване на търговска дейност с отпадъци от черни и цветни метали. Съгласно чл. 38, ал.1 от ЗУО :

*„Дейностите с ОЧЦМ, отпадъци от метални опаковки, ИУЕЕО, НУБА и ИУМПС се извършват само на площадки, разположени на територии, за които* ***съгласно устройствен план*** *са допустими производствени и складови дейности, на пристанища за обществен транс­порт с национално и регионално значение и на обекти на железопътната инфраструктура със стопанско предназначение”.*

**3.** Възложителят е представил скица на имота с № 14416/09.05.2013г., определяща начина на трайно ползуване, като *„друг вид нива“* и заповед № А-10/06.01.2010г. на Кмета на Община Асеноград за изработване на ПУП/ПРЗ за имота. Предвид относително дългия срок, изтекъл от издаването на заповедта и на основание чл.7, ал.2, т.4 от Наредбата за условията и реда за извършване на оценка на въздействието върху околната среда (НУРИОВОС), (ДВ бр.25/2003г., изм. ДВ бр. 94 от 2012г.), РИОСВ Пловдив е изпратила до Гл. архитект на Община «Асеновград» писмо изх. № ОВОС-840/16.10.2014г. с искане за становище относно съответствието на предлаганият имот с изискванията по т.2.

**4.** В отговор с писмо изх. № 14-00-5281/08.12.2014г. Гл. архитект на Община «Асеновград» е изразил следното становище: **«** ***Уведомяваме Ви, че*** ***за кв. «Долни Воден», гр. Асеновград няма одобрен общ устройствен план (ОУП).»*** Дефинирана е възможността за **бъдещо изготвяне** на ПУП-ПРЗ.

**5.** В тази връзка е необходимо да се отбележи следното:

**5.1**. В разпоредбите на Закона за устройство на територията (чл. 105) не е предвидена възможност за изработване на **общ устройствен план** на квартал .

**5.2.** Доколкото в разпоредбата на чл.38, ал.1 от ЗУО не е конкретизиран вида на устройствения план – общ или подробен, с писмото по т.2 е изискано сведение за наличието на **действуващ** **устройствен план** в обхвата, на който да попада гореуказания имот № 99088.18.59, кв. „Долни Воден“, гр. Асеновград. В цитираното писмо на гл. архитект на Община «Асеновград» няма потвърждение за такъв устройствен план, т.е. **имотът понастоящем е земеделска територия** и не отговаря на изискванията на чл.38, ал.1 от ЗУО.

**6.** Въз основа на изложеното фактическо обстоятелство, на основание чл.2а, ал.2 от Наредбата за ОВОС

**Р Е Ш И Х :**

**Прекратявам процедурата** по оценка на въздействието върху околната среда, в това число и по оценка на съвместимостза инвестиционно предложение**:**  **„Автоморга**”, в имот № 99088.18.59, кв. „Долни Воден“, гр. Асеновград

**Решението може да бъде обжалвано чрез РИОСВ-Пловдив пред Министъра на околната среда и водите и/или Административен съд–Пловдив в 14-дневен срок от съобщаването му на заинтересованите лица и организации по реда на Административно-процесуалния кодекс.**

**Доц. Стефан Шилев 19.12.2014г.**

Директор на РИОСВ - Пловдив